Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Raamatussa puhutaan monesti -
leprasairaudesta.
Sitä ei ole syytä ajatella luonnollisesti esiintyvänä tautina, -
joita ihmiset saavat.
Lepralla on Raamatussa hengellinen merkitys.
Jumala lähettää sen rangaistuksena -
ylpeydestä -
ja pahanpuhumisesta, hepreaksi lashon hara.
Sairastuneen pitää käydä läpi hengellinen prosessi -
voidakseen palata toisten yhteyteen.
Lepra eristää ihmisen muista. Se on kuin hengellinen jäähy.
Perinteen mukaan jos joku sai lepran, -
vain Jumala kykeni hänet parantamaan.
Vain läpikäymällä hengellisen prosessin -
ihminen sai palata toisten yhteyteen.
Lepra on aina Sanassa huomionarvoinen asia.
Nyt katsomme sanankohtaa, jossa lepratautinen kohtaa Messiaan.
Kohta kertoo paljon siitä, -
kuka Herramme Messias Jeesus, Jumalan Poika, on.
Otetaan nyt esille Matteuksen evankeliumista luku 8.
Matt. 8.
Huomaa, miten luku alkaa. Jae 1: -
"Kun hän astui alas vuorelta..."
Olemme juuri tutkineet vuorisaarnaa.
Kyseessä oli yksi Gennesaretin järveä ympäröivistä vuorista Galileassa.
Jeesus oli juuri lopettanut suurenmoisen opetuksensa.
"Kun hän astui alas vuorelta, seurasi häntä suuri kansan paljous."
Sana väkijoukko on kreikassa monikossa.
Myös sana moni on kreikassa monikossa.
Häntä seuraa useita väkijoukkoja.
Jae 2: "Ja katso..."
Sana "katso" tarkoittaa, että seuraa tärkeä asia.
Seuraavassa on tärkeää tietoa -
ja merkittävää ilmoitusta.
Jae 2: -
"Ja katso, tuli pitalinen [lepratautinen] mies -
ja kumartui maahan hänen eteensä..."
Hän palvoi Jeesusta.
Merkittävää pitalisen tulossa Jeesuksen luo on se, -
ettei pitalisilla ollut lupaa olla toisten seurassa.
Heidän täytyi pysyä visusti etäällä muista.
Mutta nyt pitalinen tuli Jeesusta kumartamaan ilman ongelmaa.
Mies nimittäin ymmärsi, -
ettei Jumalaan tartu mikään sairaus -
eikä seremoniallinen tai hengellinen epäpuhtaus.
Pitalinen ei tullut Jeesuksen luo rikkomaan lakia, -
koska hänen ei tarvinnut pysyä etäällä Jeesuksesta, joka on Jumala.
Niin hän osoittaa uskovansa, koska kumartuu hänen eteensä.
Pitalinen "sanoi: 'Herra, jos tahdot, niin sinä voit minut puhdistaa.'"
Hän sanoi: "Jos sinä haluat."
Mies on oppinut läksynsä.
Hänen pitalinsa oli lähtöisin Jumalasta.
Hän oli sen ansainnut, koska Jumala ei tee virheitä.
Mutta nyt mies ilmaisee: "Olen oppinut läksyni."
Hänhän sanoo: "Jos tahdot."
"Jos haluat, jos se on sinut tahtosi, jos tutkit minua, niin parannat minut."
"Herra, jos tahdot, niin sinä kykenet minut puhdistamaan."
"Tutki ja katso minua. Olen muuttunut. En ole se mikä ennen."
"Herra, jos tahdot, niin sinä voit minut puhdistaa."
Hän ei puhu siinä parantamisesta.
Hän tarkoittaa, että hän on jo parantunut hengellisesti.
"Olen muuttunut ja oppinut läksyni.
Olin ylpeä ja puhuin muista pahaa, -
mutta olen ymmärtänyt, että se on väärin.
Olen parantunut sellaisesta käytöksestä.
Mutta se ei riitä, koska hänen pitää puhdistua myös itse taudista.
Asiaan kuuluu sekä fyysinen että hengellinen, -
sisäinen että ulkoinen puoli.
"Olen muuttunut sisäisesti mutten ulkoisesti."
Vain Jumala voi hänet puhdistaa ulkoisesti.
Hän sanoo: "Sinä voit minut puhdistaa."
Jae 3: "Niin hän ojensi kätensä, kosketti häntä..."
Pelkkä ihminen ei siihen pystyisi.
Pitalisen koskettaminen olisi myös väärin ja saastuttavaa.
Mutta Jeesus on Jumalan Poika.
Minulta kysytään usein: -
"Uskotko, että Messias on oikeasti Jumala?"
Tietysti uskon. Niin sanotaan nettisivuillammekin.
Niin myös opetan.
Minulta kysytään myös: "Uskotko kolminaisuuteen, -
että Jumalalla on kolme persoonaa, Isä, Poika ja Pyhä Henki?"
Kyllä uskon. Niin Sanassa ilmoitetaan. Uskon niin vahvasti.
Pitalinen mies ilmaisee saman asian.
Hän uskoi, että Jeesus on Jumala kanssamme, Immanuel, Lunastaja.
Hän sanoo: "'Herra, jos tahdot, niin sinä voit minut puhdistaa.'
Niin hän [Jeesus] ojensi kätensä, kosketti häntä ja sanoi: -
'Minä tahdon; puhdistu'."
Hän puhuu vallalla.
Hän ei sano: "Toivottavasti paranet" -
vaan hän sanoo auktoriteetilla: "Puhdistu!"
Jae 3: -
"Ja heti mies puhdistui spitaalistaan." (RK -02)
Tauti lähti välittömästi.
"Ja Jeesus sanoi hänelle: 'Katso, ettet puhu tästä kenellekään...'" Miksi?
Matteuksessa ja Markuksessa esiintyy teologinen käsite, -
messiaaninen salaisuus.
Juutalaisuudessa uskottiin kahteen eri Messiaaseen.
Toisen nimi oli Mashiach Ben Josef, Messias Joosefin Poika, -
toisen Mashiach Ben David, Messias Daavidin Poika.
Näillä kahdella Messiaalla oli eri tehtävä.
Tiedämme, että on yksi Messias, jolla on kaksi eri tehtävää.
Hän suoritti ensimmäisen tehtävänsä täydellisesti 2000 vuotta sitten.
Palatessaan hän suorittaa MessiasDaavidin Pojan tehtävän.
Mutta hän on sama Messias.
Pitaalisen puhdistaminen kuuluisi Messias Daavidin Pojan tehtäviin.
Mutta hän toimi niin jo nyt, koska mies tiesi, kuka hän oli.
Kärsivä palvelija, Joosefin poika, teki Daavidin Pojalle kuuluvan asian.
Hänen tehtävänsä oli kutsua Israel parannukseen -
ja suorittaa lunastustyö.
Jeesus ei halunnut miehen kertovan tekemästään ihmeestä, -
koska hän halusi tulla tunnetuksi Messias Joosefin Poikana.
Palatessaan Jeesus suorittaisi Messias Daavidin Pojan tehtävän.
Siksi "Jeesus sanoi hänelle: 'Katso, ettet puhu tästä kenellekään; -
vaan mene ja näytä itsesi papille, -
ja uhraa lahja, jonka Mooses on säätänyt, todistukseksi heille'."
Mies ei saanut puhua asiasta vaan hänen piti mennä papin luo.
Siellä hänen piti uhrata Toorassa säädetty lahja.
Eli Jeesus ei ole Tooraa vastaan, -
vaan hänen työnsä kautta voimme täyttää lain vanhurskauden -
ja toteuttaa Jumalan käskyjä.
Jeesus sanoi: "...mene ja näytä itsesi papille, -
ja uhraa lahja, jonka Mooses on säätänyt, todistukseksi heille'."
Jakeesta 5 alkaa uusi jakso: -
"Ja kun hän saapui Kapernaumiin..."
Jeesus palasi siis kotikaupunkiinsa.
Hän oli lähtenyt Nasaretista, kun hänen palvelutyönsä alkoi.
Hän palasi tähän paikkaan profeetallisesti Jesajan 8-9 mukaan: -
"Kansa, joka pimeydessä vaeltaa, näkee suuren valkeuden."
Se tapahtuu Naftalin ja Sebulonin alueilla Gennesaretin rannoilla.
Sinne Jeesus palasi.
Siellä "tuli hänen tykönsä sadanpäämies ja rukoili häntä..."
Sadanpäämies oli Rooman armeijan kapteeni, jolla oli valtaa.
Hän edusti roomalaisena soturina vihollista.
Hänet oli lähetetty valvomaan Kapernaumin aluetta.
"... tuli hänen tykönsä sadanpäämies ja rukoili häntä -
ja sanoi: 'Herra, minun palvelijani -
makaa kotona halvattuna -
ja on kovissa vaivoissa'."
Kohdasta nousee esiin muutama asia. Ensinnäkin roomalaisen upseerin -
palvelija oli Israelissa luultavasti nuori juutalaispoika.
Pojalla oli tällainen työ ehkä siksi, että hän oli orpo.
Tai hänen perheensä oli niin köyhä, -
ettei perheellä ollut varaa pitää hänestä huolta.
Hänet annettiin tai myytiin roomalaisen palvelijaksi.
Useimmat roomalaiset olisivat sanoneet palvelijan sairastuessa: -
"Viekää hänet pois. Hankkikaa joku, joka kykenee hoitamaan tehtävät."
He eivät ajattelisi pojan vointia -
vaan itseään. Mutta tämä sadanpäämies on erilainen.
Usko Messiaaseen muuttaa meitä.
Tämä sadanpäämies on roomalainen sotilas ja pakana.
Hän kuuluu sortajiin, mutta hän on muuttunut.
Luukkaan evankeliumissa hänestä sanotaan, -
että hän rakasti juutalaisia.
Puhuessaan Jeesukselle palvelijasta hän käyttää kreikan sanaa pais, -
josta puhutaan paljon nykyään.
Halveksin niitä, jotka manipuloivat Jumalan Sanaa.
He tietävät puhuvansa valhetta -
yrittäessään oikeuttaa synninteon jollain raamatunlauseella.
Jotkut opettavat, että kreikan pais -
tarkoittaisi vanhemman miehen nuorta miespuolista rakastajaa.
Ei Raamattu niin opeta missään kohtaa!
Sepitteellä yritetään oikeuttaa homoseksuaalisuutta, -
jota Raamattu kutsuu kauhistukseksi Jumalan edessä.
Kuuntelin naista, joka opetti miehiä. Jo se asetelma on ongelmallinen.
Nainen sanoi, että hänellä on lesbo- ja homoystäviä, -
jotka ovat tehneet suuren uhrauksen, kun eivät toteuta väärää haluaan.
On ihan oikein, että he pidättäytyvät toimimasta niin.
Lisäksi kaikkihan me joudumme taistelemaan syntiä vastaan.
He käyvät ankaraa hengellistä taistelua, kiitos Herralle.
Mutta eivät he uhrausta tee.
He käyvät taistelua luontaisia himojaan vastaan.
Meillä on kaikilla syntiluonnossamme syntisiä himoja.
Meidän tulee vastustaa niitä, mutta kyseessä ei ole uhraus.
Oikein tekeminen on Jumalalle mieluista.
Synnin vastustamisesta koituu meille siunaus.
Kyseessä ei ole uhraus, vaan toimimme kuten kuuluu.
Hänen käyttämänsä termit eivät olleet raamatullisia.
Sanaa pais käytetään myös isän ja pojan välisessä suhteessa.
Myös Jumalan Poika on pais.
Olisi sopimatonta ajatella, että heidän välillään olisi jotain väärin.
Pais voidaan kääntää sanalla palvelija.
Apostolien teoissa Messias on pais, taivaallisen Isänsä palvelija.
Sadanpäämiehen nuori palvelija on halvaantuneena kotona -
kovissa tuskissa.
Jae 7: "Hän sanoi hänelle: 'Minä tulen ja parannan hänet'."
"Minä tulen" on alkukielessä muodossa "olen tulossa".
Hepreaksi sanotaan: Ani kvar ba, olen jo tulossa.
Ilmaisulla tarkoitetaan, että ollaan varmasti tulossa.
Eli tässä kreikan lauseessa tulee näkyviin heprean vaikutus.
"'Minä olen jo tulossa ja parannan hänet'.
Mutta sadanpäämies vastasi ja sanoi: -
'Herra, en minä ole sen arvoinen..."
On viisasta ymmärtää Jumalan edessä, ettemme ole arvollisia.
Tarvitsemme kipeästi hänen armoaan.
Usko ja nöyryys kuuluvat läheisesti yhteen.
Jos et ole nöyrä, et voi elää uskossa.
Jos et ole nöyrä, et ota vastaan Jumalan totuutta.
"'Herra, en minä ole sen arvoinen, että tulisit minun kattoni alle, -
vaan sano ainoastaan sana..." Mies osoitti valtavaa uskoa.
Jumala voi tehdä mitä vain, kun sanoo sanan.
Kun mies kehottaa Jeesusta vain sanomaan sanan, -
hän tunnustaa Messiaan olevan Jumalan Poika.
"...en minä ole sen arvoinen, että tulisit minun kattoni alle; -
vaan sano ainoastaan sana, niin minun palvelijani paranee.
Sillä minä itsekin olen toisen vallan alainen, -
ja minulla on sotamiehiä käskyni alaisina, -
ja minä sanon tälle: 'Mene', ja hän menee, -
ja toiselle: 'Tule', ja hän tulee, -
ja palvelijalleni: 'Tee tämä', ja hän tekee."
Tämä sadanpäämies ymmärtää vallan merkityksen.
Hän osaa sekä käyttää sitä että olla sille kuuliainen.
Sotilas ymmärtää sen.
Hän ymmärtää vallan toiminnan.
Ennen kuin ymmärrät hengellistä auktoriteettia, -
miten ottaa se vastaan, miten käyttää sitä, -
ja miten tunnistaa Jumalan ja hänen Sanansa auktoriteetti elämässäsi, -
et voi olla Jumalalle mieliksi.
Auktoriteetin ymmärtäminen on olennaista.
Messias vastaa jakeessa 10: -
"Tämän kuultuaan Jeesus ihmetteli..."
Olen julistanut tätä aiemminkin.
Kysyn yleensä aluksi kuulijoilta: -
"Tekeekö uskosi Messiaaseen vaikutuksen? Hämmästyykö Jumala?"
Sadanpäämiehen usko hämmästytti Jumalaa.
"Tämän kuultuaan Jeesus ihmetteli -
ja sanoi niille, jotka häntä seurasivat: -
Totisesti minä sanon teille: -
en ole kenelläkään Israelissa löytänyt näin suurta uskoa."
Kannattaa tavoitella uskoa, joka tekee Messiaaseen vaikutuksen.
Sellainen usko tunnustaa vallan ja auktoriteetin.
Tunnustatko sinä Jumalan Sanan auktoriteetin elämässäsi?
Tunnustatko Jumalan auktoriteettiaseman suhteessa itseesi?
Olet hänen luomistyönsä.
Siksi velvollisuutesi on kunnioittaa ja ylistää häntä.
Elätkö Jumalaa ylistäen? Jos et, et ymmärrä vallanalaisuutta.
Uskosi ei hämmästytä Messiasta.
Hän pettyy sinuun ja joutuu sinut tuomitsemaan, -
koska häntä miellyttää vain usko.
"Jeesus...sanoi niille, jotka häntä seurasivat: -
Totisesti minä sanon teille: -
en ole kenelläkään Israelissa löytänyt näin suurta uskoa.
Ja minä sanon teille: monet tulevat idästä ja lännestä..."
Kreikassa "tulla" ei ole tässä tavallinen tulla-sana vaan hékó, -
joka tarkoittaa tiettyyn määränpäähän saapumista.
"...monet tulevat idästä ja lännestä -
ja aterioitsevat [istuvat]..."
Kreikan sana "aterioida" merkitsee nojailua, loikoilua -
ja erityisen ateriayhteyden kokemista.
"...ja aterioitsevat Aabrahamin ja Iisakin ja Jaakobin kanssa -
taivasten valtakunnassa..."
Huomaa, että Jumalan valtakunnan kokeminen -
liittyy siihen, että tunnustat olevasi hänen valtansa alainen.
"... ja aterioitsevat Aabrahamin ja Iisakin ja Jaakobin kanssa -
taivasten valtakunnassa; mutta valtakunnan lapset..."
Valtakunnan lapsilla hän tarkoittaa juutalaisia.
Kyseessä ei ole antisemitismi.
Jumala antoi ilmoituksen valtakunnastaan ensin juutalaisille.
Kiitos Herralle siitä etuoikeudesta!
Mutta Jumalan valtakunta ei perustu sukupuulle.
Jos ihminen ei tunnusta Jumalan valtaa, vaikka olisi juutalainen, -
jos hän ei tunnusta Sanan auktoriteettia -
eikä elä Jumalan vallan alaisena, -
"...valtakunnan lapset heitetään ulos pimeyteen; -
siellä on oleva itku ja hammasten kiristys.'"
Jos et tunnusta Jumalan auktoriteettia, saat ikuisen rangaistuksen.
Jumalaan ei tee vaikutusta sukupuu eikä etninen tausta.
Häneen tekee vaikutuksen usko.
Jae 12: -
"...valtakunnan lapset heitetään ulos pimeyteen; -
siellä on oleva itku ja hammasten kiristys.'
Ja Jeesus sanoi sadanpäämiehelle: -
'Mene. Niinkuin sinä uskot, niin sinulle tapahtukoon.'
Ja palvelija parani sillä hetkellä."
Nyt aika on lopussa.
Siunausta viikkoosi! Nähdään taas ensi viikolla Sanan äärellä!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Shalom Israelista!
Suomennos: Annamari Kortelainen